แอรอน ฮิวส์

แอรอน วิลเลียม ฮิวส์ (เกิดวันที่ 8 พฤศจิกายน ค.ศ. 1979) เป็นอดีตนักฟุตบอลชาวไอร์แลนด์เหนือในตำแหน่งกองหลัง ส่วนใหญ่แล้วเขามักเล่นในตำแหน่งเซ็นเตอร์แบ็ก แต่บางครั้งก็เล่นในตำแหน่งแบ็กซ้าย แบ็กขวา และกองกลาง เขาลงเล่นในพรีเมียร์ลีกทั้งหมด 455 นัดโดยที่ไม่เคยโดนไล่ออกจากสนามเลย ซึ่งมากที่สุดเป็นอันดับที่สองรองจากไรอัน กิกส์

ฮิวส์เริ่มต้นอาชีพกับนิวคาสเซิลยูไนเต็ด โดยได้ลงเล่นนัดแรกใน ค.ศ. 1997 และได้ลงเล่นให้กับสโมสรรวมทุกรายการ 279 นัด เขาอยู่กับสโมสรจนถึง ค.ศ. 2005 ก่อนที่จะย้ายไปแอสตันวิลลาด้วยค่าตัว 1 ล้านปอนด์ และในอีกสองปีถัดมา เขาย้ายไปเล่นให้กับฟูลัม โดยเขาอยู่กับฟูลัมถึง 6 ฤดูกาลครึ่ง และมีส่วนช่วยให้ทีมเข้ารอบชิงชนะเลิศในยูฟ่ายูโรปาลีกในปี 2010 หลังจากที่ออกจากฟูลัมในเดือนมกราคม ค.ศ. 2014 เขาก็ได้ไปเล่นให้กับควีนส์พาร์กเรนเจอส์และไบรตันแอนด์โฮฟอัลเบียนในอีเอฟแอลแชมเปียนชิป ก่อนที่จะย้ายไปเล่นให้กับเมลเบิร์นซิตีในออสเตรเลีย และเกรละบลาสเตอส์ในอินเดีย

ฮิวส์ได้ลงเล่นให้กับทีมชาติครั้งแรกในวัย 18 ปีใน ค.ศ. 1998 และได้ลงเล่นให้กับทีมชาติถึง 112 นัด เป็นผู้เล่นที่ลงเล่นให้กับทีมชาตินอร์เทิร์นไอร์แลนด์มากที่สุดเป็นอันดับสอง รองจาก แพต เจนนิงส์

ฮิวส์เป็นกัปตันของทีมชาตินอร์เทิร์นไอร์แลนด์ตั้งแต่ ค.ศ. 2003 จนถึงตอนที่เลิกเล่นทีมชาติใน ค.ศ. 2011 อย่างไรก็ตาม เขากลับมาเล่นให้กับทีมชาติอีกครั้งในปีถัดมา เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016

สถิติอาชีพ

สโมสร

ทีมชาติ 
อ้างอิง:

อ้างอิง

แหล่งข้อมูลอื่น 

 
 Profile at Irish FA

นักฟุตบอลชาวไอร์แลนด์เหนือ
นักฟุตบอลทีมชาตินอร์เทิร์นไอร์แลนด์
กองหลังฟุตบอล
ผู้เล่นสโมสรฟุตบอลนิวคาสเซิลยูไนเต็ด
ผู้เล่นสโมสรฟุตบอลแอสตันวิลลา
ผู้เล่นสโมสรฟุตบอลฟูลัม
ผู้เล่นสโมสรฟุตบอลควีนส์พาร์กเรนเจอส์
ผู้เล่นสโมสรฟุตบอลไบรตันแอนด์โฮฟอัลเบียน
ผู้เล่นสโมสรฟุตบอลฮาร์ตออฟมิดโลเธียน
ผู้เล่นในพรีเมียร์ลีก
ผู้เล่นในฟุตบอลลีกอังกฤษ
ผู้เล่นในเอลีก
ผู้เล่นในสกอตติชโปรเฟสชันนัลฟุตบอลลีก
ผู้เล่นในฟุตบอลชิงแชมป์แห่งชาติยุโรป 2016
บุคคลจากเทศมณฑลทิโรน